কেন্দুয়া বিকাশ সোসাইটির নাচের শিক্ষক মৃত্যুঞ্জয় চক্রবর্তী বলেন, ‘আমাদের সমাজে এমন অনেক প্রতিবন্ধী মেয়ে আছে। সমাজে পিছিয়ে পড়া এই মেয়েদের আমরা প্রশিক্ষণ দিই। হাতের নড়াচড়া, গানের ছন্দ আর সময়জ্ঞান, এই সবকিছু মিলিয়ে বিশেষ প্রশিক্ষণের মাধ্যমে তাদের তৈরি করা হয়। স্টেজ পারফরমেন্সে দর্শকরা বুঝতেই পারেন না ওরা সবাই মূক ও বধির’। নিজের হাজারো ব্যস্ততার মধ্যে নিয়ম করে পূর্ণিমা, রীতাদের তালিমের সময়টুকু মিস করেন না সদানন্দ। কষ্ট একটু হয় বটে, তবে ওদের সাফল্য কথক শিল্পীকে যে আনন্দ দেয় তা আর কোথাও খুঁজে পান না। প্রতিবন্ধী, পিছিয়ে পড়া এই মেয়েদের নিয়ে আরও অনেক বড় স্বপ্ন দেখেন বেনাচিতির সদানন্দ।